da da da da da da da da da nb nb da da da da da da da da da da nb nb da da da da da da da da da da da nb nb da da sv da da da da da da da da da da nb nb da da da da da da da da da da da da nb nb da da da da da da da da es nb nb da da da da da da da da da da da nb nb da da da da da da da da da da da da da da da da nb nb en da da da da da da da nb nb da da ro da da da da da da da da nb nb da da da da da da da da da da da nb nb da da sv da da da da da da da nb nb da da da da da da nb nb da da da da da nb nb nb da da da da da da da da da da da nb nb da da da da da da da da da sv da nb nb da da da da da da da da da da da da da da da nb nb da da da da da da da da da nb nb da da da da da da da da da da da da nb nb da da da da da da da da da da da nb nb da da da da da da da da da da nb nb da da da da en en da pl da en da fr da da da en en da da da da da da da da fr da da da da de da da da da da cs da da da da da en da da da da da de da cs da da cs cs cs da da de da cs da cs cs da da da da cs da de es cs da da da cs da de cs cs cs de de de cs da da da cs da de da da cs da da de en da da da en da da da da cs da da de da da da da da de da da da da de da fr da da da da cs da de cs da da da da da sv da da da da da ro da sv da da da da da da da da da da da cs cs da da da cs da da cs cs cs da da cs cs da da da en de da cs cs cs da de cs cs da da da en de da cs cs cs da da cs cs da da da cs da da cs da da da de cs cs da da da cs da da cs da cs da
Livet på Vestegnen: marts 2015
mandag den 30. marts 2015
Jeg er her endnu. Jeg er bare gået på påskeferie. For første gang i over 5 år holder jeg fri her i dagene før påske.
Ungerne og jeg havde planlagt en tur i Botanisk Have, men lige nu regner det og vi er landet i sofaen med spil, bøger, tæppe og varm te.
Weekenden var rigtig fin og jeg vender tilbage til den fine musical vi så lørdag i Tivoli.
Men lige nu, der skal jeg tilbage til sofaen og et ventende bad. Hvad dagen ellers skal byde på ved jeg ikke helt endnu.
Det bliver dog helt sikkert noget afslappende og hyggeligt. Hav en god mandag derude.
Indsendt af Birgitte B kl. 10.31 2 kommentarer:
Send med mailBlog om dette!Del via TwitterDel via FacebookDel på Pinterest
Etiketter: Børn, Familie, Ferie, Livet i almindelighed
fredag den 27. marts 2015
Ugens glimt med musik og mad
Denne uges glimt begynder allerede torsdag (i stedet for fredag). For torsdag aften var jeg i Forum til en ganske fantastisk koncert med Bryan Adams. Og som I ved fra min musiksmag, så kan jeg mægtig godt lide 80'er musik og selvfølgelig Bryan Adams.
Ellers er denne uge gået med hverdagens trummerum. Ungerne har været hjemme og vi har ikke haft de store planer.
Mandag fik min yngste lov til at slå sig løs i køkkenet og fik lavet koteletter i fad (med lidt assistance), som jo var på madplanen. Billedet er ikke så kønt, men det smagte dejligt!
Om aftenen lavede jeg et 'pull-a-part' brød med kanel, sukker og smør. Jeg har endnu ikke fundet tricket til at få det helt perfekt lagt sammen. Ej heller den bedste opskrift - det blev lidt for tørt for min smag. Så jeg leder videre efter den perfekte udgave!
Torsdag vågnede jeg med en grim forkølelse. Den havde været længe undervejs, men er nu nået til det stadie, der kræver hvile, snotpapir og masser af te. Blev jeg hjemme fra arbejde? Nej... Jeg havde jo ikke feber. Og til mit forsvar, så havde jeg opgaver, der ikke kunne vente, da jeg skal holde påskeferie fra i dag af.
Derfor bliver denne weekends mission, at blive rask nok til at nyde lørdagens arrangement med familie. Vi skal i Tivoli og se Dirty Dancing.
Håber I alle får den dejligste weekend.
Indsendt af Birgitte B kl. 17.58 4 kommentarer:
Send med mailBlog om dette!Del via TwitterDel via FacebookDel på Pinterest
Etiketter: Arbejde, Familie, Forår, Livet i almindelighed, Musik, Sygdom, Vestegnen, Weekend
torsdag den 26. marts 2015
Jeg blev inspireret til at skrive denne uges indlæg i lokalavisen hos Rikke. Det handler om ytringsfrihed, men også om at man i bund og grund skal opføre sig ordentligt.
Billede uden reference til teksten - fra Arken
Jeg var ikke hjemme, da København blev ramt af terror i februar. Jeg sad i Norge på en længe ventet ferie. Jeg oplevede derfor ikke utrygheden og mediedækningen på første hånd. Jeg så det kun fra den anden ende af tv-skærmen deroppe i Norge og synes, det var en frygtelig ting, der var sket. Og så tæt på. Alligevel er jeg sikkert ud på tynd is, når jeg nu siger, at jeg ikke opfattede det der skete i København som en terrorhandling. I min optik var det en enlig gal (ung) mand, som gik amok. Ikke et længe planlagt attentat på København, som skulle ramme flest mulige ofre og sprede rædsel. Det er muligt, at jeg tager fejl. Og som sagt, jeg var der jo ikke.
Da jeg kom hjem fra ferie, var omtalen af episoden stadig massiv. Jeg oplevede, at medierne pustede til hver lille flamme, vendte hver lille sten. De satte massivt ind for at dække stort og (meget) småt.
I dækningen lagde jeg dog mærke til en ting. I de dage, der er gået siden skuddramaet i København, var det blevet legalt at dække sig ind under ytringsfrihed og derfor sige stort set hvad som helst om andre. Ydermere var det også blevet nærmest legalt at tale grimt om andre. For det er jo vigtigt, at ingen bliver begrænset i deres ytringsfrihed.
Sket er sket i København og jeg håber aldrig, det sker igen. Samtidig håber jeg, at vi kan finde tilbage til den gode tone. Til der, hvor vi godt kan være uenige uden at føle trang til at svine hinanden til verbalt. Plads til forskellighed, som den jeg flere gange har oplevet herude på Vestegnen. Vi skal have plads og rum til den forskellighed på tværs af religion, hudfarve og oprindelse. Vi skal være gode naboer og låne hinanden en kop sukker eller en toiletrulle. Vi skal tale pænt til hinanden og om hinanden. Og vi skal frem for alt tage afstand til terror og vold og begynde at tale mere sammen. Også om vores forskelligheder. For i virkeligheden, så er de nok ikke så store endda.
Indlægget kan læses online lige her.
Indsendt af Birgitte B kl. 18.01 4 kommentarer:
Send med mailBlog om dette!Del via TwitterDel via FacebookDel på Pinterest
Etiketter: Familie, Livet i almindelighed, Vestegnen
tirsdag den 24. marts 2015
Musiksmag eller mangel på samme?
Åh altså, antallet af kladder er to-cifret og skal helst ned på en håndfuld. Derfor kommer nu dette indlæg, som jeg godt nok ikke har skrevet mere på i laaang tid. Så hvis det virker lidt ufærdigt, så er det helt korrekt!
Dog med billeder fra torsdagens Bryan Adams koncert i Forum
Jeg fik slet ikke skrevet noget om musik i mine 20 ting. Jeg har faktisk en rimelig bred musiksmag.
Jeg kan både lide at høre heavy (blød heavy vil nogle nok sige) såsom Metallica og Guns'n'Roses
Jeg er også tilpas gammel nok til at have lyttet til en masse 80'er musik. Båda dansk og udenlandsk. Elsker 80'erne!
Altså, jeg kan også sagtens finde på at høre noget Infernal eller Kato.
I det hele taget er det svært at finde musik, jeg IKKE kan lide. Det er virkelig et spørgsmål om humør. Eller mangel på smag?!!
Og jeg kan godt lide Bryan Adams - det var en fantastisk koncert!
Indsendt af Birgitte B kl. 15.22 4 kommentarer:
Send med mailBlog om dette!Del via TwitterDel via FacebookDel på Pinterest
Etiketter: Livet i almindelighed, Musik
søndag den 22. marts 2015
Kender I det med, at når man er alene hjemme, så kommer der virkelige dårlige vaner i spil? Det kan være mange ting, men for mig er det primært:
jeg ser for meget tv
jeg spiser dårlig mad (som i Cup Noodels og lign.)
jeg spiser rigtig mange chips
jeg render rundt i joggingtøj (dvs. jeg ligger mest på sofaen)
jeg bruger rigtig lang tid på at surfe Internettet
jeg bliver dronningen af overspringshandlinger
Hvor mange punkter jeg kan sætte flueben ved, afhænger lidt af hvor lang tid jeg er alene.
Alene hjemme sidste uge. Med tilhørende færdigret og 2 afsnit af House of Cards på Netflix
Indsendt af Birgitte B kl. 15.55 6 kommentarer:
Send med mailBlog om dette!Del via TwitterDel via FacebookDel på Pinterest
Etiketter: Livet i almindelighed, Netflix
fredag den 20. marts 2015
Ugen der gik... med sushi og søvn
Denne uge blev skudt i gang med en fin reception på mit gamle arbejde. Der var kram og gensyns-glæde over hele linjen. Det er bare dejlig - selv efter 6 år - stadig at være værdsat og savnet.
Derefter total kollaps på sofaen med tv og sushi. Jeg endte med at falde i søvn til X-faktor. Det havde været en hård uge åbenbart.
Hele ugen har stort set været præget af godt forårsvejr. Sol og masser af lys. Som (desværre) også har afsløret behovet for noget rengøring... (og jeg har gjort mit til at ignorere det).
Gartnerne på job har plantet nye krukker med de fineste blomster med masser af farver. Bliver helt glad over at se dem på vej til og fra arbejde. Det var tiltrængt på en uge, hvor en af mine kæreste kollegaer desværre meddelte, at hun har fået nyt arbejde.
Og tilbage til weekenden... Lørdag bød nemlig på kaffe hos skønne Amira og prøvning (igen, igen) af forårstøjet fra Black Swan Fashion. Jeg overvejer stærkt disse fine midnatsblå bukser, som er virkelig behagelige at have på - samtidig med at de er tilpas stilfulde til arbejdsbrug.
Hav en dejlig weekend derude.
Indsendt af Birgitte B kl. 14.35 Ingen kommentarer:
Send med mailBlog om dette!Del via TwitterDel via FacebookDel på Pinterest
Etiketter: Arbejde, Forår, Livet i almindelighed, Shopping, Weekend
torsdag den 19. marts 2015
Madplan for denne + næste uge
Jeg elsker madplaner. Jeg er jo lidt en kontrolfreak og derfor er det godt for mit planlægningsgen, at jeg har en madplan (og der er købt ind til det) når ungerne lander på matriklen hveranden fredag.
Jeg bruger som regel en times tid med opskriftbøger, opskrifter på nettet og mine egne udklip/kopier fra diverse blade. Jeg vil gerne lave en madplan, som både giver os lidt variation og også minimerer madspild.
Jeg skal være ærlig og sige, at jeg ikke gider spise pasta hver dag hele ugen, selv om det ikke ville røre ungerne det mindste. Så jeg prøver at få vekslet mellem pasta, ris og kartofler. Det lykkes som regel. Samtidig skal vi nogle gange afprøve nye retter og det skal også tænkes ind.
Søndag er sat af til suppe-dag og derfor nogle gange kødløs. Det eneste jeg savner er lidt mere fisk på menuen, men jeg synes dælme, det er svært og dyrt.
På bloggen har jeg aldrig delt mine madplaner, men nu giver jeg det lige et forsøg. Trods det er en rigtig underlig uge at begynde med, da vi har 2 reste-mad dage. Men fryseren trænger til at blive tømt lidt i bund og derfor skal alle reste-retter derinde spises indenfor overskuelig fremtid.
Opskrift på kylling findes her (jeg laver den med kylling i stedet for kalkun). Og opskriften på koteletter her. Mange opskrifter bruger jeg kun som udgangspunkt og så tilretter jeg efter hvilke ingredienser man kan få årstidsmæssigt og hvad vi kan lide herhjemme.
Min ældste søn, som er god i køkkenet, skal lave retten lørdag og den er efter denne opskrift. Suppen er en opskrift fra Lidl og findes her. Den har jeg aldrig lavet før og jeg tror, vi skal have lidt blomkålschips til den. Så kan jeg også få afprøvet mit nye mandolinjern #win.
Til info: Ingen spons i dette indlæg. Jeg bruger bare nettet flittigt til at finde opskrifter.
Indsendt af Birgitte B kl. 15.56 8 kommentarer:
Send med mailBlog om dette!Del via TwitterDel via FacebookDel på Pinterest
Etiketter: Børn, Familie, Hausfrau, Livet i almindelighed
tirsdag den 17. marts 2015
Tillykke til bloggen - 5 år i dag! Inklusiv neglelaktest og en rabatkode til jer læsere!
I dag har bloggen 5 år fødselsdag. Der er godt nok sket noget i de 5 år, jeg har blogget. Både med bloggen som medie, med min blog og med mig privat.
Ud over bloggens fødselsdag, så skal vi også snakke test af neglelak i dag. For jeg fik jo en henvendelse fra BeautyPie for et stykke tid siden og de sendte mig 2 neglelakker fra Rimmel, som jeg skulle teste for dem (resten af indlægget er sponsoreret. Dvs. jeg har fået de to lakker tilsendt til test. Meningerne om dem er mine egne. Gavekoden nederst i indlægget er en gave til jer læsere og jeg tjener ikke noget på et eventuelt salg).
Heldigvis var det fra serien '60 seconds', dvs. de tørrer lyn-børge-hurtigt, og det er tit nødvendigt hos mig, hvor tiden er knap til sådan noget med neglelak.
I virkeligheden elsker jeg lakerede negle. Jeg følger mig 10 gange mere 'fin' med lak på, men af en eller anden grund får jeg ikke lagt det på så tit. En af grundene er, at jeg bager meget og det der med lak og dej, det er ikke nogen god kombi. Dog er jeg god til farve på tæerne. Det har jeg hele sommeren og gerne noget med pang!
'60 seconds' lakkerne er gode. Især fordi jeg har en dårlig vane med liiige at skulle klemme neglelak ind på en tid, som ikke er særlig realistisk. De her, de holder hvad de lover. Tørrer på ingen tid og penslen er nem at arbejde med.
Og jeg prøvede den røde på tæerne, fordi jeg ikke er god til rød på fingrene. Lagde kun 1 lag og det har holdt i over 14 dage. Uden topcoat, men med underlak, for uden så får jeg de grimmeste gullige negle.
Det er disse 2 lakker i serien, jeg har testet. De kan købes her.
Fine forårstæer med rød lak til 25 kr. - så kan alle være med.
Ja, god til neglebilleder bliver jeg aldrig, men det er en virkelig fin blå farve. Dækker ved kun 1 lag.
Og så til rabatten! Altså, jeg synes jo at lakkerne hos Beautypie er billige nok i sig selv. Og udvalget i mærker og farver er stort nok for negle-novicer som mig. Men, hvis du er fristet til at købe en billig lak hos Beautypie, så kan du få yderligere 10% på hele dit køb ved at bruge gavekoden bb2605. Gavekoden virker i 1 måned, dvs. til og med 17. april 2015 og må gerne gives/deles med veninderne.
Personligt har jeg forelsket mig lidt i denne lækre sag. Jeg har aldrig prøvet Sally Hansen lakker, så mon ikke det snart var på tide? Jeg skal desuden til en del fester her i foråret og der tænker jeg, at den vil være helt perfekt.
Det var bloggen fødselsdag - jeg håber på yderligere 5 spændende år (og egentlig mange flere). Jeg har via bloggen mødt en masse dejlige mennesker. Det er jeg ret taknemmelig for. Inden der går helt Oscar-takke-tale i den, så vil jeg bare slutte med at sige tak til jer læsere derude, fordi I kigger med og for alle jeres skønne kommentarer. Jeg er glad for hver og én.
Dette er et sponsoreret indlæg: Jeg har modtaget de 2 neglelakker til test. Meningerne om dem er mine egne. Jeg tjener ikke penge på dit eventuelle køb hos Beautypie. Gavekoden er ren foræring fra mig til dig.
Indsendt af Birgitte B kl. 15.14 8 kommentarer:
Send med mailBlog om dette!Del via TwitterDel via FacebookDel på Pinterest
Etiketter: Dullegrej, Livet i almindelighed, Shopping, Test
mandag den 16. marts 2015
Så er det faktisk i morgen, at bloggen fylder 5 år.
Og egentlig skulle jeg have forberedt et godt indlæg i weekenden, men så faldt jeg i Netflix sumpen og kom til at se for meget 'House of Cards' (gal, den er uhyggelig til tider).
Første indlæg ever på bloggen findes her... Andre indlæg fra mit første år? Ja, det må I gerne selv gå tilbage i arkivet og kigge efter, for jeg synes faktisk det efterhånden er en anelse pinligt, at læse alle de gamle indlæg (og ja, billederne i indlæggene er væk, fordi jeg dengang bloggede på Urbanblog og efterfølgende importerede den herover på Blogspot).
Men til gengæld gav jeg den virkelig gas mht. antal indlæg i mit første år og alene i november 2010 fik jeg trykket 32 indlæg ud i cyberspace #wow
Så hæng på i morgen, hvor jeg fortæller om neglelak test og tilhørende gave til jer.
Indsendt af Birgitte B kl. 15.58 4 kommentarer:
Send med mailBlog om dette!Del via TwitterDel via FacebookDel på Pinterest
Etiketter: Livet i almindelighed, Weekend
lørdag den 14. marts 2015
I onsdags handlede min blog i avisen om dele-økonomi. Det er noget, der ligger mit hjerte nært og jeg håber, det breder sig mere rundt i landet. Kender I til dele-økonomi og benytter I jer af det?
Forleden læste jeg lidt om dele-økonomi. Konceptet er ikke nyt for mig, da jeg en del år har arbejdet indenfor miljø og genanvendelse. Dele-økonomi handler i sin enkelthed om, at vi skal blive bedre til at genbruge de ressourcer vi har. At vi som privatpersoner deler, lejer og køber ting og tjenester med og af hinanden. Der findes allerede fine byttemarkeder på Vestegnen og mange mennesker er ved at varme op til idéen om at genbruge det, som intet fejler. Altså at lade andre få glæde af det, de ikke selv længere har brug for/vil have. På den måde kan vi spare penge og mindske forbruget af ressourcerne.
Mange tager skridtet videre og nøjes ikke med at bytte med andre. Der har længe skudt forskellige dele-bil ordninger op omkring på Vestegnen og ordninger med samkørsel er også på vej frem. Det er med til at skabe fællesskaber på tværs af samfundet og samtidig godt for den enkeltes økonomi.
Jeg er selv ret fanatisk med ikke at smide brugbare ting væk. Jeg er modstander af køb og smid-væk tanken. Jeg kan få det helt dårligt, når jeg hører om folk, der smider brugbare ting i brændbart containeren.
Selv er jeg heldig, at vi har en aflåst storskraldgård, hvor der også er et genbrugsrum til ting, som man ønsker skal gå videre til andre beboere. Her kan man være heldig at finde masser af gode ting. Jeg kender flere, som er lidt fikse på fingrene og har »fået« flere møbler fra genbrug, sat dem i stand og haft glæde af dem i flere år. Selv har jeg f.eks. haft et sofabord, som blev købt meget billigt på et loppemarked, malet og strammet efter og som fungerede i flere år.
Meget af mit tøj bliver også givet videre til veninder eller familie. Jeg har byttet tøj med nogle og én gang givet et halvt køkken væk. Jeg har beholdt min gamle cykel som reservecykel, hvis jeg skulle punktere. Jeg har haft min farmor og farfars 40 år gamle spisebord med tilhørende stole stående, indtil jeg skulle flytte og det gik videre til min kusine, som stod for at skulle flytte hjemmefra. Det eneste, der blev gjort ved sættet, var en ombetrækning af sæderne på stolene.
Jeg håber, at dele-økonomi bider sig fast på Vestegnen. Jeg gad nemlig godt, hvis der en dag blev mulighed for at låne værktøj eller symaskine i min boligforening. Eller at der fulgte en dame med symaskinen, som gad lægge mine bukser op, for jeg kan nemlig slet ikke selv sy. Det ville bare være lykken!
Se artiklen online her.
Indsendt af Birgitte B kl. 16.30 2 kommentarer:
Send med mailBlog om dette!Del via TwitterDel via FacebookDel på Pinterest
Etiketter: Livet i almindelighed, Shopping, Vestegnen
fredag den 13. marts 2015
Der har været godt med solskin i denne uge. Hvor herligt. Jeg glæder mig til foråret slår godt igennem og jeg kan pakke vinterjakken væk. Ikke at jeg ikke er glad for mine jakker, men jeg længes efter et lettere udtryk.
Dennes uges glimt kommer mest i form af mad og drikke. Altså, det fylder meget i mit liv - og på min Instragram-konto (@birgitte_b)
Ugen begyndte uden sol og med støvregn og grå himmel (sidste fredag). Derfor tog ungerne og jeg på café efter skole og arbejde. Jeg fik en dejlig latté og de fik klassiske varm kakao med flødeskum.
Weekenden fejrede vi jo min lillebrors fødselsdag. Lørdag aften bød derfor på mojitos - ligesom sidste lørdag. Det er ved at blive helt en (dårlig?) vane.
Tirsdag var yngstesøn syg og jeg fik tid til at sidde tæt med ham i sofaen og drikke te. Jeg drikker ikke så tit te - og aldrig på job - så når det skal være, så skal det være en god te. Som denne fra Pukka (Chai udgaven).
Tirsdag aften fik jeg bagt en plade boller. Efter nogle travle dage så var skuffen i fryseren ved at være tom og trængte til opfyldning.
Nu er det så allerede fredag igen og efter et par smukke morgener med frost og solskin, skal jeg bruge denne weekend på en masse praktiske ting. Dog er der også blevet plads til et par sociale aftaler, den første allerede i eftermiddag, hvor jeg tager til reception på mit tidligere arbejde. Min 'reserve'-mor skal nemlig holde afsked, da hun går på pension. Det er meget vildt at tænke på - sådan noget med pension, men jeg glæder mig til at hilse på alle mine 'gamle' kollegaer og få fejret hovedpersonen.
Dejlig solskins-fredag til jer derude.
Indsendt af Birgitte B kl. 13.47 Ingen kommentarer:
Send med mailBlog om dette!Del via TwitterDel via FacebookDel på Pinterest
Etiketter: Børn, Familie, Forår, Hausfrau, Livet i almindelighed, Sygdom
torsdag den 12. marts 2015
5 Fun Facts om mig
Denne lå i min kladde-bunke og kaldte på udgivelse...
Så her er 5-fun-facts om mig:
Jeg hader at gå i IKEA. Faktisk har jeg et veludviklet shoppegen, men det gælder kun afgrænsede områder, så som tøj og beauty-produkter. Faktisk går jeg slet ikke op i, om mine håndklæder er den rigtige farve og jeg er heller ikke typen, der tænder 100 stearinlys en vinteraften.
Jeg har ikke altid haft mange fregner. Som barn sad de 'kun' i et bredt bælte over min næse. Nu har jeg fregner i hele hovedet, på albuer og knæ.
Jeg kan faktisk godt lide Nick og Jay. Deres musik er ikke så tosset. Det sætter gang i dansegulvet til enhver fest.
Da jeg var barn, troede mange at min lillebror og jeg var tvillinger. Vi var begge kortklippede lyshårede, samme højde og ofte i ens tøj.
Jeg er generelt lidt doven og elsker alt usundt. Og jeg hader virkelig at gøre rent (uh, det var vist 2 i 1 på dette punkt).
Indsendt af Birgitte B kl. 17.35 4 kommentarer:
Send med mailBlog om dette!Del via TwitterDel via FacebookDel på Pinterest
Etiketter: Dullegrej, Familie, Livet i almindelighed, Shopping
tirsdag den 10. marts 2015
Træthed og sygt barn
Jeg er hjemme med yngstesøn i dag. Han er blevet syg (igen). Han begyndte at kaste op omkring kl. 22.30 og det blev så til 4-5 ture indtil kl. 5.30. Så i dag er vi begge trætte.
Det er ellers længe siden jeg har haft et barn, der kastede op og det er her, jeg kan mærke at ungerne er blevet ældre. Nattens episoder skete helt uden drama og uden at ramme andre steder end toilettet. Der var ingen skrig/skrål eller behov for at tørre op. På den måde er det rart med de lidt større børn.
Så sofaen er indtaget i dag og vi prøver os frem med lidt cola, ristet brød og te. Håber virkelig snart foråret bryder igennem og får bugt med al det her sygdom.
Indsendt af Birgitte B kl. 15.25 4 kommentarer:
Send med mailBlog om dette!Del via TwitterDel via FacebookDel på Pinterest
Etiketter: Børn, Familie, Livet i almindelighed, Sygdom
mandag den 9. marts 2015
Der er noget i luften? og drinks
Jeg mærkede det allerede lørdag. Det begynder så småt at klø i mine øjne. Min næse løb og svælget blev irriteret. Det er allergi jeg hentyder til. Og i år kom det åbenbart tidligt (det er noget med noget el, der er eksploderet i antal denne weekend). Jeg mærker det i hvert fald. Håber jeg kan holde stangen, så jeg ikke skal tage piller fra nu og indtil juli.
Ellers har weekenden budt på en tur til Odense for at fejre lillebrors fødselsdag. Det er altid hyggeligt at være sammen med familie. Aftensmaden kom lidt sent på bordet og min kusine lavede drinks, så det blev ret sent, før jeg kom i seng. Så var det rart med en søndag, hvor solen skinnede og der generelt var forår i luften.
Indsendt af Birgitte B kl. 15.46 2 kommentarer:
Send med mailBlog om dette!Del via TwitterDel via FacebookDel på Pinterest
Etiketter: Familie, Forår, Livet i almindelighed
søndag den 8. marts 2015
Her i marts måned har jeg besluttet, at bruge lidt tid på oprydning. Både hjemme, men også her på bloggen.
Jeg er derfor i gang med at kigge alle mine kladder i Blogger igennem og har slettet et par stykker allerede. De resterende skal skrives færdige, så de kan blive til indlæg og ikke ligge og samle støv (eller blive uaktuelle).
Her kommer et af de indlæg, som ikke blev sendt i skraldespanden. Selv om det var i januar jeg passerede den nævnte bil...
"I går, da jeg cyklede hjem fra arbejde, kom jeg til at holde ved siden af en køreskolebil.
Ikke så underligt, det sker jo engang imellem, at man passerer en skole-vogn (og bander af ens uheld, for jeg rammer altid de meget langsomme af slagsen nybegynderne).
I denne skolevogn sad dog min køreskolelærer, med en elev. Altså ham, der var min kørelærer, dengang jeg tog kørekort.
Jeg synes han så gammel ud. Og huskede, at da jeg tog kortet og var lige blevet 18, så synes jeg også, han var gammel.
Og så slår det mig! Jeg har samme alder nu, som han havde, da jeg tog mit kørekort! (måske var han endda et par år yngre, end jeg er nu). Tiden indhenter én på de underligste måder."
Indsendt af Birgitte B kl. 11.02 2 kommentarer:
Send med mailBlog om dette!Del via TwitterDel via FacebookDel på Pinterest
Etiketter: Livet i almindelighed
fredag den 6. marts 2015
Ny (egen) hjemmeside! - og denne uges glimt
Før jeg viser ugens glimt, så skal jeg fortælle noget. Det er virkelig stort! (for mig) og et af mine ønsker for 2015.
Jeg har fået mit eget domæne! Og sødeste Maria har været så god at hjælpe mig med omdirigering. Så bloggen er som den plejer - bare fra den nye side www.birgitte-b.dk.
Har I mig på jeres blog-lister, så må I rigtig gerne rette linket. Og jeg leger lidt med layout, så bliv ikke forbavset, hvis det ændrer sig et par gange det næste stykke tid.
Nå, ugen... Min uge begynder om fredagen. Eller... det vil sige, jeg henter mine unger hver anden fredag og f.eks. derfor går min madplan også fra fredag til fredag. Samme gælder for mine uge-glimt indlæg her på bloggen.
I denne uge har jeg besluttet, at det er forår. Koste hvad det vil (næsten). De har lovet to-cifrede temperaturer i weekenden og jeg glæder mig til at hoppe i mine elskede Nike Free. God weekend derude.
Gavepose med cola, chips og ugeblad til min søndag på sofaen
Lakerede tånegle - så er det forår
Indsendt af Birgitte B kl. 14.55 6 kommentarer:
Send med mailBlog om dette!Del via TwitterDel via FacebookDel på Pinterest
Etiketter: Livet i almindelighed
torsdag den 5. marts 2015
Goddag til en ny iværksætter
For noget tid siden modtog jeg en mail fra en iværksætter. Hun ville høre, om jeg var interesseret i at omtale hendes lille web-shop her på bloggen.
Jeg har altid været fuld af beundring for iværksættere, der springer ud og går efter deres drøm. Mest fordi jeg slet ikke selv har modet eller lysten til at starte noget op selv.
Og da jeg er vild med nye initiativer (og billigt dullegrej), så kommer her en lille præsentation af BeautyPie
BeautyPie er en webshop, som kun sælger neglelak. Den er nystartet og er et ret lille foretagende. Faktisk så lille, at hovedkvarteret er et kollegieværelse.
Ideen bag startede da nogle veninder klagede over, hvor dyrt det er at købe kvalitetsneglelak, så som Essie og Sally Hansen. Literprisen på neglelak er nemlig næsten ligeså stor som printerblæk, og et par få ml kan nemt koste over 100 kr.
Derfor fandt BeautyPie frem til en leverandør og fik hurtigt konstateret, at priserne var så højt sat, simpelthen fordi at det var muligt for de eksisterende forhandler. Man ser jo f.eks., at Matas nemt kan skære 50% af prisen, når de kører med tilbud.
Selvom BeautyPie overhovedet ikke køber i samme store mængder som Matas eller andre større konkurrenter, så kan de alligevel tilbyde ret konkurrencedygtige priser.
BeautyPie har valgt at starte med at satse på fire mærke. Det er Essie, Sally Hansen, Orly og Rimmel. Sortimenterne af disse mærker vil løbende blive udvidet og afhængig af successen, så udvide det antal mærker, som tilbydes.
BeautyPie vil i fremtiden satse på at udbyde flere neglelakmærker, da udvalget i Danmark er ret lille. Målet er at tilbyde kvalitets neglelak til overkommelige priser.
Du kan betale med Dankort på siden. Fragten er 35 kr. Du finder også BeautyPie.dk på Facebook.
Til info: Jeg er blevet kontaktet af BeautyPie og spurgt, om jeg ville omtale dem her på bloggen. Jeg har ikke modtaget noget honorar for dette indlæg. Jeg har skrevet det udelukkende for at hjælpe en ny iværksætter lidt i gang.
Dog har jeg også sagt ja til at teste et par Rimmel 60 seconds neglelak fra BeautyPie. Resultatet kommer i et andet indlæg, sammen med en lille gave til jer læsere.
Indsendt af Birgitte B kl. 18.56 Ingen kommentarer:
Send med mailBlog om dette!Del via TwitterDel via FacebookDel på Pinterest
Etiketter: Dullegrej, Livet i almindelighed
onsdag den 4. marts 2015
Går du syg på arbejde?
Jeg er ikke så tit syg, men når jeg er, har jeg svært ved at trække den der grænse, hvornår jeg egentlig burde blive hjemme. Det gælder på begge sider af sygdommen.
I begyndelsen nægter jeg meget naivt, at jeg er blevet syg og går på arbejde. Hvis det er helt skidt, kan jeg finde på at gå hjem før fyraften. Ellers kæmper jeg mig igennem, mens mine kollegaer skælder mig ud for at komme syg på arbejde. De mener at jeg skal gå hjem og pleje mig selv og jeg skal blive væk, for ikke at smitte dem (de har ret).
Så er der perioden hjemme, hvor jeg enten er så syg, at jeg sover hele tiden eller knap så syg med tilhørende kedsomhed. Jeg kommer virkelig hurtigt til at kede mig, fordi jeg ikke orker at lave alle de ting, som jeg burde (praktiske/fysiske) og fordi jeg kun kan kapere et vist tidsrum med tv/bog pga. sygdom.
Når jeg er frisk igen, går jeg på arbejde. Og får skæld-ud af mine kollegaer over at jeg kommer for tidligt på job og ikke er fuldstændig rask. Jeg kommer, fordi jeg ikke orker at være mere hjemme. Og jeg kan ikke komme udenfor, for i mit hoved er jeg rask, hvis jeg er frisk nok til at gå ud (ja, det giver ingen mening, I know).
Hvorfor gør jeg det? Jeg ved jo godt inderst inde, at jeg burde blive hjemme. Jeg gør det, fordi jeg ikke ønsker at belaste mine kollegaer. De skal trods alt løfte en del af mit arbejde, når jeg ikke er der. Og så gør jeg det, for ikke at komme for meget bagud med mine sager. Jeg er åbenbart ikke den eneste. Der er lavet en fin undersøgelse om netop det med at komme syg på arbejde. Læs artiklen her.
Næste gang. Det lover jeg mig selv. Næste gang jeg bliver syg, så bliver jeg hjemme. Uden dårlig samvittighed. Det kræver helt sikkert øvelse.
Indsendt af Birgitte B kl. 18.53 10 kommentarer:
Send med mailBlog om dette!Del via TwitterDel via FacebookDel på Pinterest
Etiketter: Livet i almindelighed
tirsdag den 3. marts 2015
Guide til shoppestop og gaver
Jeg har efterhånden holdt en del shoppestop i min blog-levetid. Nogle er nået ud i indlæg, mens det andre gange er holdt lidt mere ind til kroppen.
For eksempel var der dengang, hvor jeg havde rigtig mange grunde til et shoppe-stop. Og var nødt til at blogge om det flere gange for at overholde det!
Nogle stop har været 'kun' været stop for indkøb af dullegrej, mens andre har været 'full-stop' for alt overflødigt!
Nu er der nogle flinke mennesker, som har skrevet en hel guide til, hvordan man kommer igennem et shoppestop. Den finder du lige her (og de har skrevet til mig om den, fordi de har brugt nogle af mine indlæg som inspiration #wow #beæret).
Da jeg læste guiden, fik jeg helt lyst til at prøve et nyt stop... og så alligevel ikke! Tror dog ikke, det ville være så svært med et shoppe-stop, for jeg har fået seriøst mange lækre gaver i forbindelse med alle mine 40-års fejringer. Så måske alligevel...
Imens jeg overvejer det, kan jeg jo lige vise et par af mine fine gaver fra i lørdags:
Fine kreoler-ørering fra Stine A
Længe ønsket mandolinjern - oh, jeg glæder mig til at bruge det
Alt i alt er jeg blevet utrolig forkælet i mine fejringer. Og ikke mange ting har skulle byttes. Jeg har bl.a. fået et hav af gavekort til tøj og dullegrej (og det er jo altid godt), samt nogle gavekort til skønhedsbehandlinger, øreringe, tørklæde, orkide med selvvandende potte, blomster og tøj. Plus en lækker Adax taske, som jeg har kigget på i over 1½ år. Not bad at all!
Indsendt af Birgitte B kl. 15.49 6 kommentarer:
Send med mailBlog om dette!Del via TwitterDel via FacebookDel på Pinterest
Etiketter: Dullegrej, Livet i almindelighed
mandag den 2. marts 2015
Jeg havde nedenstående indlæg i avisen i sidste uge. I dag er det mandag og min nabo takker af. Om små 14 dage får vi nye naboer. Jeg håber, at det bliver lige så godt, som alle de andre naboer jeg har haft...
Der findes stadig en del landsbyer og gadekær på Vestegnen. I ved, de der små oaser, hvor det føles lidt, som om tiden står stille. Hvor ænderne svømmer fredfyldt i en lille sø, mens pensionisterne sidder på bænken og kaster brød ud til dem. Hvor husene stadig er med stråtag og bindingsværk. Hvor idyllen oser ud af hvert lille hjørne. Der hvor folk hilser pænt og slår en lille sludder af med hinanden, når de mødes på turen ud for at lufte hunden.
Nogle vil måske have svært ved at genkende dette billede af Vestegnen, hvis man bor på 8. sal i et højhus med udsigt til et andet højhus. Eller man rundt om hjørnet har en skateboardbane eller en børnehave med 100 larmende unger.
Pointen er, at selv om man ikke lige bor i et område, som syner af den rene idyl, så kan det godt være det. Det at bo tæt - som mange trods alt gør på Vestegnen - betyder nemlig også, at der er en del interaktion mellem rigtig mange mennesker. Det er faktisk her, hvor du kan ende op med at være bedste venner med dine naboer.
Det er nemlig ret svært at ignorere, eller aldrig møde, andre mennesker, hvis du bor tæt. Jeg kender til eksempler på folk, der har boet dør om dør i mere end 20 år og har fulgt hinanden helt fra børnene var babyer til de flytter hjemmefra. Og folk, der banker på naboens dør for at låne en sjat mælk, en toiletrulle eller en kop sukker. Folk der opdager et fællesskab, der strækker sig ud over at sige godmorgen til hinanden på vej til arbejde. Der skabes meningsfyldte relationer mellem voksne og børn, som til tider holder hele livet. Andre gange bare nogle år.
Disse fine venskaber og relationer kræver et åbent sind og en vilje til at putte energi i det sted man bor. Det synes jeg, vi er gode til her på Vestegnen. At komme hinanden lidt ved. Skabe noget sammen selv om vi ikke teknisk set er i familie med hinanden.
Det lyder klichefyldt. Det er det også nogle gange. Men mest af alt er det dejligt. Og fantastisk. At mennesker kan komme hinanden ved på kryds og tværs og få nye relationer, bare ved at bo og leve i samme område.
Se hele indlægget online her.
Indsendt af Birgitte B kl. 17.10 2 kommentarer:
Send med mailBlog om dette!Del via TwitterDel via FacebookDel på Pinterest
Etiketter: Livet i almindelighed
søndag den 1. marts 2015
Så er det blevet 1. marts - februar er fløjet afsted og jeg forstår ikke helt, hvordan det allerede lige om lidt er påske.
Jeg synes februar har været fantastisk. Ferie og fødselsdag har domineret måneden og i går var sidste fejring af mine 'fab 40'.
Kunne godt vænne mig til at have gæster og få gaver sådan regelmæssigt... men er nu alligevel glad for, at marts ikke har helt så mange aftaler som februar.
I marts vil jeg gerne begynde at løbe igen. Det har stået helt stille i 2015, men nu kommer foråret og jeg håber på godt vejr og motivation.
I marts vil jeg også gerne genoptage min meditation. Har haft et par dage med hovedpine igen i februar og det er helt klart, at mindfulness kan hjælpe mig lidt på vej med noget mere overskud. Jeg ved det virker, jeg skal bare huske at gøre det.
I marts vil jeg desuden glæde mig over det kommende forår. Et forår som bliver travlt, men også med en masse dejlige aftaler. Solen har allerede givet lidt forårsfornemmelser i dag og dagene er helt sikkert blevet meget længere og lysere. Det skal jeg huske at påskynde.
I marts har bloggen fødselsdag - 5 år - og i den anledning så kommer der en lille overraskelse til alle jer læsere, et indlæg med støtte til nye iværksættere og måske en flytning til eget domæne. Hæng på - marts bliver fantastisk!
Indsendt af Birgitte B kl. 18.44 2 kommentarer:
Send med mailBlog om dette!Del via TwitterDel via FacebookDel på Pinterest
Etiketter: Livet i almindelighed
Nyere indlæg Ældre indlæg Start
Abonner på: Indlæg (Atom)
Jeg skriver tanker fra 2605 - vestegnens berømte smørhul. Her jongleres stort og småt. Jeg er 46 år og elsker min mand, mine drenge, mad og bøger. Jeg går op i mode, dullegrej, den almindelige hverdag, retfærdighed og plads til alle. Ellers er jeg helt (u)almindelig... Du kan kontakte mig på bbr2605@gmail.com
Vis hele min profil
Følg mig via Bloglovin
Følg mig på Instagram
beautyspace.dk - Skønhedsblog - Beauty Blog - Anette Kristine Poulsen
Hvem har glæde af opstrammende ultralyd, og hvem har ikke?
Fiftyfabulous Knits, episode 46
Det burde være forbudt
Galway, Nationalparken Te Burren og besøg ved Cliffs of Moher
Cirkus Melbollis' farvestrålende hverdag
Lidt om at tiden gik...
Hvad gør vi egentligt?
Læst, set og lyttet #1
Føler mig ikke klar…
DETTE RESULTAT HAVDE JEG IKKE DRØMT OM!
Vis 5 Vis alle
Leder du efter noget?
Ugens glimt med musik og mad
Tal pænt til hinanden
Musiksmag eller mangel på samme?
Ugen der gik... med sushi og søvn
Madplan for denne + næste uge
Tillykke til bloggen - 5 år i dag! Inklusiv neglel...
5 Fun Facts om mig
Træthed og sygt barn
Der er noget i luften? og drinks
Ny (egen) hjemmeside! - og denne uges glimt
Goddag til en ny iværksætter
Går du syg på arbejde?
Guide til shoppestop og gaver
Fantastisk A/S tema. Temadesign af Jason Morrow. Leveret af Blogger.